**PROJEKTITOETUSE TAOTLUS**

|  |  |
| --- | --- |
| **Taotleja nimi** | MTÜ Tuleviku Meedia |
| **Projekti nimetus** | Meediapädevuse ja infovastupidavuse projekt noortele ja õpetajatele Tallinnas, Harjumaa ja Ida-Virumaal |
| **Projektitaotluse eesmärk** | Elanikkonna vastupanuvõime tõstmine valeinformatsiooni suhtes. |
| **Projekti üldmaksumus** | 14 450 |
| **sh taotletav summa** | 13 300 |
| **sh omafinantseering** | 1150 |
| **sh kaasfinantseering** | 0 |
| **Projekti toimumise aeg** | 01.02-19.12.2025 |
| **Toetuse kasutamise periood** | 01.02-19.12.2025 |

**TAOTLEJA ANDMED**

|  |  |
| --- | --- |
| **Juriidiline nimetus** | Mittetulundusühing Tuleviku Meedia |
| **Registrikood** | 80430080 |
| **Postiaadress** | Puhkekodu tee 61-1, 12015 Tallinn, Eesti |
| **E-post** | info@tulevikumeedia.ee |
| **Telefon** | +372 5801 3686 |
| **Kodulehekülje aadress** | www.tulevikumeedia.ee |
| **Käibemaksukohustuslase number** | - |
| **Taotleja põhikirjalised tegevused** | Ühingu eesmärgiks on:  - Eesti meedia areng ja toetamine, - sõnavabaduse areng ja toetamine, - dokumentaal- ja õppefilmide, telesaate ja videotoodangu tootmine,  - koostöö arendamine teiste organisatsioonidega,  - liikmete erialaste oskuste ning meedia valdkonnas teadlikkuse ja huvi arendamine,  - etenduste, näituste, festivalide, konkursside, koolituste ja kultuuriürituste korraldamine ja läbiviimine,  - infolehtede, voldikute, käsiraamatute ning firmaväljaannete väljatöötamine ja koostamine,  - artiklite ja pressiteadete kirjutamine, toimetamine, tõlkimine ja korrektuur;  - foto-, audio- ja videomaterjalide valmistamine,  - konsultatsiooniteenused sise-, välis- ja massikommunikatsiooni valdkondades,  - kommunikatsioonistrateegiate koostamine ja teostamine (elluviimine),  - kommunikatsiooni ja massiteabevahendite (meedia) teemaliste seminaride ja koolituste korraldamine ja läbiviimine.  Eesmärgi saavutamiseks ja ülesannete täitmiseks ühing:  Viib läbi nõustamist, üritusi, kursuseid, annab välja trükiseid, rendib ruume ja vahendeid, teostab muid tehinguid ühingu kasutuses ja omanduses oleva ning tema põhieesmärgi saavutamiseks vajaliku varaga. |
| Pangakonto andmed | |
| **Panga nimetus** | LHV |
| **Kontoomaniku nimi** | MTÜ Tuleviku Meedia |
| **Pangakonto number (IBAN)** | EE487700771002866717 |
| **Viitenumber** (vajadusel) | - |
| **SWIFT kood** (vajadusel) | LHVBEE22 |
| Kontaktisikute andmed | |
| **Allkirjaõigusliku isiku nimi** | Yulia Rodina |
| **E-post** | tuleviku.meedia@gmail.com |
| **Telefon** | +372 5801 3686 |
| **Projektijuhi/kontaktisiku nimi** | Yulia Rodina |
| **E-post** | tuleviku.meedia@gmail.com |
| **Telefon** | +372 5801 3686 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk** | Projekti eesmärk on Tallinna, Harjumaa ja Ida-Virumaa eestivene noorte vanuses 15-19 eluaastat ja kesk- ja kutseharidusasutuste õpetajate vastupanuvõime tõstmine valeinformatsiooni suhtes ja nende meediapädevuse tugevdamine.  Projekti eesmärk on koolitada muukeelseid eestivene noori ja muukeelseid õpetajaid, rakendades projekti tegevusi (loengud, praktilised harjutused, arutelud, kohtumised ajakirjanikega). Meie projekt panustab Eesti Riigikaitse strateegilise kommunikatsiooni eesmärkidesse, tugevdades sihtrühma meediapädevust, igapäevase faktikontrolli oskusi, ajakirjanduseetika ja -kriteeriumite arusaamise, sest kõik need oskused on vajalikud iga kodaniku jaoks ja on oluline osa demokraatlikust ühiskonnast ja panus meie riigi kaitsesse.  Vaatamata sellele, et Meedia ja mõjutamine on nüüd kõikide koolide programmis, eriti muukeelsed õpetajad on hädas sellega, et ise ei tunne ennast selles piisaval pädevatena, ei pruugi leida õpematerjale ja allikaid, ning tihti ei leia toetust ka kolleegide poolt. See omakorda mõjutab ka meediaga seotud teemade õpetamise kvaliteeti ja õpilaste teadmisi. Meie eesmärk on seda olukorda parandada nii läbi tundide ja kohtumiste õpilastega, kui ka aidates õpetajaid ja andes nendele uusi teadmisi ja metoodikaid meediapädevuse valdkonnas.  Muukeelne ja eestivene elanikkond, sh venekeelsed noored ja õpetajad, on endiselt vaenuliku venekeelse mõjutustegevuse ja valeinfo sihiks. Selle sihtrühma psühholoogilise kaitse ja infovastupidavuse tugevamine kindlustab Eesti riigikaitset ja tagab parema kriisivalmiduse ja ühiskonna sidususe.  Projekt aitab ka venekeelset sihtrühma tuua lähemale Eesti meedia- ja ajakirjandusruuni ja väärtusruumi, sh ka läbi kohtumiste Eesti Rahvusringhäälingu ajakirjanikega ja läbi projekti kajastuste meedias. |
| **Projekti lühikokkuvõte** | Projekti raames plaanib MTÜ Tuleviku Meedia korraldada kohtumisi, meistriklasse ja koolitusi meediapädevuse ja infovastupidavuse teemadel. Nende põhisihtrühmaks on eestivene noored vanuses 15-19 a. ja muukeelsed (peamiselt venekeelsed) õpetajad Tallinnas, Harjumaal ja Ida-Virumaal.  Koolitused plaanime läbi viia nii eesti kui ka vene keeles. Siin lepime kokku konkreetsete koolidega, vastavalt nende soovile. Peab mainima, et isegi kui kohtumine on plaanis läbi viia vene keeles, plaanime õpematerjalid sel juhul esitada ka eesti keeles.  Noortele suunatud koolitusi plaanime korraldada koolides, näeme sellist vajadust ja selget nõudlust, mida õpetajad on meile väljendanud.  Kokku plaanime läbi viia vähemalt 12 loeng-kohtumist eestivene õpilastega koolides. Ühes koolis läbi viidud koolitus-kohtumiste arv võib olla erinev (1 kuni 3), see oleneb koolide suurusest, vajadustest ja kokkulepetest.  Koolituste täpsem ajakava oleneb konkreetsetest kokkulepetest koolide ja õpetajatega. Projekti eelplaneerimise perioodil ei ole võimalik täpseid kuupäevi esitada. Kuigi oleme mitmete õpetajate ja koolidega pidanud läbirääkimisi ja eelkokkuleppeid teinud, kuna huvi selliste koolituste vastu on suur.  **Loeng-kohtumine õpilastega – formaat:**  Grupp: ca 20-35 eestivene õpilast, kes esindavad projekti sihtrühma.  Ühe kohtumise formaat: kohtumine-loeng-meistriklass pikkusega 90 min.  Kohtumine toimub koolis, noortele tuntud keskkonnas aga mitte õpetajatega, aga projekti koolitaja(te)ga, kes on meediaprofessionaalid ja pakkuvad interaktiivset, haaravat ja „teistmoodi“ meediapädevuse tundi.  Praktiliste koolituste peamised teemad:   * Infoallikate usaldusväärsus, * Usaldusväärsete infoallikate olulisus kriisiolukorras, * Faktikontroll. Tööriistad ja nende kasutamine, * Vastupanu manipulatsioonidele, * Ajakirjanduslikud kriteeriumid ja eetika, * Ajakirjaniku ja toimetuse töö, * Meediapädevuse õpetamise tööriistad, metoodikad ja allikad, mida saab tunnis kasutada.   Koolituse tulemusena õpilane:   * Oskab baasfaktikontrolli teha ja hinnata infoallika usaldusväärsust, * Oskab meediaga seotud riske hinnata ja ennast kaitsta, * Omab baasteadmisi manipulatsioonidest, mis ohustavad meediatarbijat, * Mõistab ajakirjanduseetika põhimõtteid, * Omab uusi teadmisi Eesti meediamaastikust, ajakirjandusest ja ajakirjanike tööst.   **Õpetajatele suunatud kohtumised ja koolitused** korraldame eesmärgiga tugevdada nende infovastupidavust, pakkuda õpetajatele allikaid ja metoodikaid, kuidas meediapädevust edukalt ja kaasahaaravalt õpetada. Sellised kohtumised toimuvad kooliväliselt (üks kohtumine kohapeal Tallinnas, üks kohtumine veebis), võimalikud on ka toimetuste külastused ja/või kohtumised partnertoimetuste ajakirjanikega.  **Kohtumine õpetajatega kohapeal Tallinnas:**  Grupp: 20-25 muukeelset õpetajat, kes esindavad projekti sihtrühma.  Formaat: kolm loengut-meistriklassi pikkusega 90 min (kokku kuni 270 min).  Koolitajad: kuni kolm koolitajat projektis esindatud koolitajate nimekirjast.  Teemad:   * Meediapädevuse õpetamise tööriistad, metoodikad ja allikad, mida saab tunnis kasutada, * Ajakirjaniku ja toimetuse töö, * Ajakirjanduseetika, * Faktikontroll, * Digitööriistad, mis aitavad õpetajal olla meediapädevuse edendajaks oma koolis.   Koolituse tulemusena õpetaja:   * Omab ülevaadet meediapädevuse metoodikatest ja oskab meediapädevuse teemal tunde planeerida, * Omab nimekirja allikatest, mida saab tunnis kasutada ja millele tugineda tunde planeerides, * Oskab baasfaktikontrolli teha ja neid teadmisi oma õpilastega jagada, * Oskab meediaga seotud riske hinnata ja nendest õpilastega rääkida, * Omab uusi kontakte kolleegide ja ajakirjanikega, et planeerida ühisprojekte ja/või toimetuste külastusi.   **Kohtumine õpetajatega veebis (Zoom):**  Grupp: vähemalt 20-25 muukeelset õpetajat, kes esindavad projekti sihtrühma.  Formaat: loeng-meistriklass pikkusega 90 min.  Veebiformaat lubab osaleda ka nendel õpetajatel, kellel ei ole võimalik kohapeal Tallinnas osaleda. Kuigi veebiformaat on lühem, lubab see katta kõiki olulisi meediapädevuse teemasid, mis on meie eesmärgiks.  Teemad:   * Meediapädevuse õpetamise tööriistad, metoodikad ja allikad, mida saab tunnis kasutada, * Ajakirjaniku ja toimetuse töö, * Ajakirjanduseetika, * Faktikontroll, * Digitööriistad, mis aitavad õpetajal olla meediapädevuse edendajaks oma koolis.   Koolituse tulemusena õpetaja:   * Omab ülevaadet meediapädevuse metoodikatest, * Omab nimekirja allikatest, mida saab tunnis kasutada ja millele tugineda tunde planeerides, * Oskab baasfaktikontrolli teha ja neid teadmisi oma õpilastega jagada, * Oskab meediaga seotud riske hinnata ja nendest õpilastega rääkida, * Omab uusi kontakte kolleegide ja ajakirjanikega, et planeerida ühisprojekte ja/või toimetuste külastusi.   Koolitajad: kuni kaks koolitajat projektis esindatud koolitajate nimekirjast. |
| **Projekti toimumise koht/piirkond** | Tallinn, Harjumaa, Ida-Virumaa |
| **Projekti sihtrühm** | Sihtrühmad, kelleni jõuame otse:  1. Eestivene noored vanuses 15-19 a., kes elavad ja õpivad Tallinnas, Harjumaal ja Ida-Virumaal: kokku vähemalt **180** inimest.  Selle sihtrühmaga kohtume ja töötame projekti raames otse koolituste raames.  2. Muukeelsed (peamiselt venekeelsed) kesk- ja kutseharidusasutuste õpetajad, kes elavad ja töötavad Tallinnas, Harjumaal ja Ida-Virumaal: kokku vähemalt **45** õpetajat.  Selle sihtrühmaga kohtume ja töötame projekti raames otse koolituste ja meistriklasside raames.  3. Potentsiaalsed projekti teavituskampaania tulemused, sh MTÜ Tuleviku Meedia kodulehe ja sotsiaalmeedia postituste ja Rus.ERR, Raadio 4 ja/või ETV+ kanalite auditoorium.  Kokku hinnanguliselt kuni **27 000** kasutajat.  Sihtrühm, kelleni jõuame kaudselt – läbi õpetajate:  Eestivene noored vanuses 15-19, kes elavad ja õpivad Tallinnas, Harjumaal ja Ida-Virumaal ja kes on projektis osalenud õpetajate õpilased: üle 1800 inimese (sest arvutasime, et hinnanguliselt töötab üks õpetaja minimaalselt 40 õpilasega).  Projektis osalenud õpetajad hakkavad nendega oma koolides töötama. Need muukeelsed õpilased saavad tänu lisaõpet saanud õpetajatele oma meediapädevust tugevdada. |
| **Projekti tegevused ja ajakava** |  |
| Veebruar 2025 | Projekti ettevalmistused, esimesed kontaktid koolide ja õpetajatega, et korraldada kohtumised õpilastega. Esimesed kokkulepped õpetajate ja koolidega. Kohtumised partneritega.  Projekti kommunikatsiooni ja selle plaani paika panemine. |
| Märts 2025 | Projekti kommunikatsiooni esimesed tegevused. Projekti kajastus sotsiaalmeedias ja meedias.  Kohtumised õpetajate ja koolide esindajatega. Õpetajatele ja õpilastele suunatud koolituste planeerimine. |
| Aprill 2025 | Kohtumised ja koolitused, mis on õpetajatele suunatud: üks kohtumine toimub veebis ja üks kohtumine kohapeal Tallinnas.  Esimesed kohtumised noortega koolides. Projekti kajastus sotsiaalmeedias ja/või meedias. |
| Mai 2025 | Kohtumised noortega koolides.  Projekti kajastus sotsiaalmeedias ja/või meedias. |
| Juuni 2025 | Projekti esimese etappi kokkuvõtted. Projekti teise/sügise etappi planeerimine. |
| August 2025 | Projekti teise/sügise etappi planeerimine.  Kohtumised partneritega ja koolide esindajatega. |
| September 2025 | Kohtumised noortega koolides.  Projekti kajastus sotsiaalmeedias ja/või meedias. |
| Oktoober 2025 | Kohtumised noortega koolides.  Projekti kajastus sotsiaalmeedias ja/või meedias. |
| November 2025 | Kohtumised noortega koolides.  Projekti kajastus sotsiaalmeedias ja/või meedias. Projekti kokkuvõtted, viimased kajastused. |
| Detsember 2025 | Projekti kokkuvõtted. Projekti aruandluse ettevalmistamine. |
| **Projekti või tegevuste elluviijate nimed ja nende lühitutvustus** | **Yulia Rodina** – projektijuht ja projekti koolitaja, MTÜ Tuleviku Meedia asutaja, meediapädevuse koolitaja. Rohkem kui 20 aastat ajakirjandusliku kogemust, alates 2017.a. juhib MTÜ projekte ja koolitab noori ja õpetajaid meediapädevuse valdkonnas. Projektis koolitab peamiselt faktikontrolli ja manipulatsioonidele vastupanu valdkonnas.  **Tatjana Gassova** – projekti koolitaja. ERRi venekeelsete raadio- ja veebiuudiste juht. Rohkem kui 14 aastat kogemust ajakirjandusliku tööd ja toimetuse juhtimist. Meie projektis keskendub teemadel: ajakirjanduslikud žanrid, faktikontroll, toimetuse töö ja juhtimine.  **Uljana Kuzmina** – projekti koolitaja, ETV ja ETV+ ajakirjanik. Kogenud teleajakirjanik, keda tunnevad nii venekeelsed kui ka eestikeelsed vaatajad. Meie projektis keskendub teemadel: ajakirjanduslik eetika, inforuumid, ajakirjaniku töö.  **Varvara Sergejeva** – projekti koolitaja, Raadio 4 ajakirjanik. Töötab ajakirjanduses rohkem kui 10 aastat. Kogenud ja venekeelse kuulajaskonna poolt hinnatud intervjueerija. Meie projektis keskendub teemadel: ajakirjanduse mõju ühiskonnale, konstruktiivne ajakirjandus, intervjuu.  **Andrei Titov** – projekti koolitaja, Raadio 4 ja ETV+ ajakirjanik. Rohkem kui 25 aastat kogemust ajakirjaniku, toimetuse juhi ja õppejõuna. Projektis koolitab peamiselt manipulatsioonidele vastupanu ja faktikontrolli valdkonnas.  **Mihhail Komaško** – projekti koolitaja, Raadio 4 ja ETV+ ajakirjanik, töötab ERRi Narva stuudios. Rohkem kui 10 aastat kogemust ajakirjanikuna. Koolituse teemad: ajakirjanduslik eetika, toimetuse töö, töö otseetris ja kaadri taga. |
| **Meediaplaan** | Meediaplaani eesmärk on esiteks jõuda projekti sihtrühmani ja siis teavitada projektist ja meediapädevuse ja infovastupidavuse olulisusest ka Eesti elanike laiemalt.  Plaanime võtta ühendust koolide ja õpetajatega otse, kasutades olemasolevaid ja luues uusi kontakte.  Plaanime teavitada projektist Tuleviku Meedia kodulehe ja sotsiaalmeedia kanalite kaudu (Facebook, Instagram, LinkedIn).  Plaanime, et ERR venekeelsed kanalid (RusERR portaal, Raadio 4 ja ETV+) kajastavad projekti oma eetris.  Meediaplaan numbrites:  1. Tuleviku Meedia kodulehe postitused: terve projekti ajal – vähemalt kaks lugu projektist, mis ilmuvad eesti, vene ja inglise keeles.  2. RusERR portaali uudis projekti kohta – vähemalt üks uudis ilmub veebis.  3. Raadio 4 uudis projekti kohta – vähemalt üks ilmumine eetris.  4. Tuleviku Meedia sotsiaalmeedia postitused: vähemalt neli Facebooki postitust, vähemalt kaks Instagrami postitust, vähemalt kaks LinkedIni postitust. |
| **Lisateave** | MTÜ Tuleviku Meedia tegeleb aktiivselt noorte ja õpetajate meediapädevuse edendamisega. 2023.a. olid meie tegevused märgitud Aasta infovastupidavuse edendaja eriauhinnaga Meediapädevuse aastakonverentsil.  2024. aastal MTÜ Tuleviku Meedia tegevustes ja koolitustel osales rohkem kui 180 muukeelset noort Tallinnast, Harjumaalt ja Ida-Virumaalt ning rohkem kui 220 õpetajat Tallinnast, Harjumaalt, Ida-Virumaalt ja Lätist (90% olid venekeelsed, ca 10% eestikeelsed). Keskmiselt rohkem kui 60% projektide osalejatest vastavad, et on oma meediapädevuse tänu projektidele olulised täiendanud. Rohkem kui 75% õpetajatest ütlesid, et hakkasid pärast meie 2023.a ja 2024.a. projektis osalemist lisama meediapädevuse elemente oma tundidesse ja on Meedia ja mõjutamise kursust koostanud ja edukalt õpetanud.  Tänu oma kogemusele näeme, et muukeelse sihtrühma info- ja meediapädevuse edendamine Eestis on endiselt hädavajalik, sest see on otseses seoses sisejulgeolekuga, ja samas nii noorte, kui ka õpetajate teadmised selles valdkonnas ei ole piisavad.  MTÜ Tuleviku Meedia omab projekti korraldamise ja aruandluse kogemust. Oleme edukalt projektitoetusi taotlenud, üritusi läbi viinud ja aruandlust koostanud erinevatele asutustele, nende hulgas: Briti Nõukogu Eestis, Saksamaa Liitvabariigi Suursaatkond Eestis, Euroopa Komisjoni Esindus Eestis, Baltic Center for Media Excellence, Google jt. |

**KOOSTÖÖPARTNERITE NIMEKIRI**

|  |  |
| --- | --- |
| **Koostööpartneri nimi** | Eesti Rahvusringhäälingu venekeelne veebiportaal rus.err.ee |
| **Kodulehekülje aadress** | rus.err.ee |
| **Ülesanne projektis** | Rus.ERR ajakirjanikud on projekti lektorite seas. Rus.ERR aitab projekti tutvustada, sihtrühmani jõuda, teavitada venekeelset sihtrühma meediapädevuse rollist ühiskonna julgeoleku ja sidususes, aitab projekti tulemustest teavitada. Võimalusel, võtab vastu oma toimetuses. |

|  |  |
| --- | --- |
| **Koostööpartneri nimi** | Eesti Rahvusringhäälingu venekeelne raadio  Raadio 4 |
| **Kodulehekülje aadress** | r4.err.ee |
| **Ülesanne projektis** | Raadio 4 ajakirjanikud on projekti lektorite seas. Raadio 4 aitab projekti tutvustada, sihtrühmani jõuda, teavitada venekeelset sihtrühma meediapädevuse rollist ühiskonna julgeoleku ja sidususes. Võimalusel, võtab vastu oma toimetuses. |

|  |  |
| --- | --- |
| **Koostööpartneri nimi** | Eesti Rahvusringhäälingu venekeelne  telekanal ETV+ |
| **Kodulehekülje aadress** | etvpluss.err.ee |
| **Ülesanne projektis** | ETV+ ajakirjanikud on projekti lektorite seas. ETV+ aitab projekti tutvustada, sihtrühmani jõuda, teavitada venekeelset sihtrühma meediapädevuse rollist ühiskonna julgeoleku ja sidususes. Võimalusel, võtab vastu oma toimetuses. |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused** | Eestivene noored Tallinnas, Harjumaal ja Ida-Virumaal, kes on projektis osalenud (vähemalt **180** inimest), on saanud uusi teadmisi, kuidas olla vastupidavam vaenuliku mõjutustegevuse ja valeinfo vastu, omavad faktikontrolli teadmisi ja oskavad neid igapäevaselt kasutada.  Muukeelsed õpetajad (vähemalt **45** õpetajat) on omandanud uusi teadmisi, metoodikaid ja allikaid, mis aitavad neil nii oma infovastupidavust parandada, kui ka meediapädevust oma tundidesse lisada ja meediapädevuse teemadel oma tunde läbi viia ning jagada teadmisi ka kolleegidega.  Projekti osalejad saavad meediapädevuse saadikuteks oma peredes, koolides ja kogukonnades. Projekti sihtrühma infovastupidavus on tugevam, mis annab oma panuse Eesti riigikaitset ja tagab parema (info)kriisivalmiduse ja ühiskonna sidususe. |
| **Oodatav mõju taotleja edasistele tegevustele** | MTÜ Tuleviku Meedia kaasab Tallinna, Harjumaa, Ida-Virumaa eestivene noori ja õpetajaid, koolitab ja toetab nende huvi meedia ja faktikontrolli vastu, kutsub neid ka edaspidi osalema MTÜ projektides ja pakkuda projektide ideid. Projekt aitab tugevdada MTÜ kontakte koolidega ja õpetajatega, edendada MTÜ meediapädevusest huvitatud õpetajate võrgustiku, mis hakkas viimase kahe aasta jooksul kasvama. Tänu võrgustikule teavitame õpetajaid uutest projektidest ja võimalustest ning innustame kogemuste jagamist. MTÜ Tuleviku Meedia parandab oma arusaamise sihtrühma meediapädevuse tasemest ja vajadustest, et paremini planeerida uusi projekte ja koolitusi. Tuleviku Meedia korraldab tegevusi ka Ida-Virumaal, kus siiamaani meediapädevusega on tegeletud vähe, otsib uusi partnereid Ida-Virumaal, et luua uusi projekte ja neid just Ida-Virumaale suunata. |
| **Mõõdetavad tulemused** | **Eestivene õpilased:**  Kokku vähemalt **180** eestivene noort vanuses 15-19 a. osaleb kohtumistel ja koolitustel.  Kokku projekti raames korraldame vähemalt **12** loeng-kohtumist ja koolitust koolides eestivene noortele (ühe loeng-kohtumise pikkus – 90 min).  **Muukeelsed õpetajad:**  Kokku vähemalt **45** venekeelset õpetajat osaleb koolitustel.  Kokku **kaks** kohtumist õpetajatega: **üks** toimub kohapeal Tallinnas ja **üks** veebis.  Kokku projekti raames vähemalt **4** 90-minutilist loengut õpetajatele.  **Projekti meediakajastused:**  Projekti kohta sotsiaalmeedia, meedia eel- ja järelkajastuste auditoorium kokku **27 000** kasutajat. |

**TULUD**

|  |  |  |
| --- | --- | --- |
|  | Summa /  % kogusummast | Selgitused |
| **Tulud kokku** | 14 450 / 100% | Terve projekti maksumus |
| **Taotletav toetus Kaitseministeeriumilt** | 13 300 / 92% | Taotleme Kaitseministeeriumilt projekti toetust, mis võimaldaks katta personalikulud (koolitajate ja projektijuhi tasud), koolitusruumide rendi, toitlustuse Tallinna kohtumise päeval, koolitajate majutust Ida-Virumaal. |
| **Omafinantseering** | 1150 / 8% | MTÜ Tuleviku Meedia katab vastava summa ja tegevused oma eelarvest: õpematerjalide printimine, transport, reklaamid sotsiaalmeedias, teavitusmaterjalide loomine. |
| **Müügitulu** | 0% | Ei ole plaanis müügitulu teenida. |
| **Muu tulu** | 0% | - |
| **Mitterahaline panus** | 0 | MTÜ Tuleviku Meedia kasutab oma noorte, õpetajate ja koolide kontaktide võrgustike, et projektist teavitada. |
| **Kaasfinantseering** | 0% | Selles projektis ei ole plaanis kaasfinantseerimist. |
| **Toetused Eesti kohalikelt omavalitsustelt** | 0% | Selles projektis ei ole kasutusel omavalitsuste toetusi. |
| **Muud toetused** | 0% | Ei ole. |

**KULUD**

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | 14 450 | 13 300 | 1150 | 0 |
| **Personalikulud**  Koolitajate tasud (kokku)  (Koolitajad viivad läbi kokku projekti jooksul vähemalt 16 90-minutilist loeng-kohtumist).  Projektijuhi tasu (kokku terve projekti jooksul – 176 töötundi.) | 8300  3300 | 8300  3300 | 0  0 | 0  0 |
| **Majandamiskulud**  Koolitusruumide rent  (üks kohtumine õpetajatega kohapeal Tallinnas – ühe päeva rent)  Toitlustus (üks Tallinna kohtumine õpetajatega: toitlustus grupile – kuni 30 inimest)  Õpematerjalide printimine  Koolitajate majutus Ida-Virumaal (kokku kuni 2 inimest, kuni 2 päeva)  Sõidupiletid/transport (Tallinn-Narva-Tallinn, kuni 2 koolitajat)  Sotsiaalmeedia reklaamid  (Facebook, Instagram)  Turundus- ja teavitusmaterjalide loomine | 400  900  100  400  150  100  800 | 400  900  0  400  0  0  0 | 0  0  100  0  150  100  800 | 0  0  0  0  0  0  0 |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

1. Risk: sihtrühmalt ei laeku piisavalt taotlusi/soove projektis osaleda. Tagajärjed ja riskijuhtimine: Üritustele ei tule piisavalt osalejaid ja projekt ei vasta oma eesmärkidele. Selle probleemi vältimiseks viivad projekti korraldajad ja partnerid ellu turundus- ja kommunikatsiooniplaani, et sihtrühmani edukalt jõuda. Lisaks, MTÜ Tuleviku Meedia kasutab oma olemasolevat kontaktivõrgustiku Tallinna, Harjumaa ja Ida-Virumaa koolides, et sihtrühmani jõuda.

2. Risk: lektor/lektorid ei saa osaleda projektis ettenägematute asjaolude, õnnetuste, haiguse või muu sarnase asjaolu tõttu. Tagajärjed ja riskijuhtimine: programmis tuleb teha muudatusi ja leida uus või asenduslektor. See on lahendatav probleem, sest MTÜ Tuleviku Meedia omab suurt kontaktide ja partnerite võrgustiku, seega saab see küsimus lahendatud ilma oluliste ressursside kasutamata.

3. Risk: projektijuht ei saa ettenägematute asjaolude, õnnetuste, haigestumise tõttu ürituste ajal kohapeal kohal olla. Tagajärjed ja riskijuhtimine: Tuleviku Meedia projekti partner ja tema esindaja on nõus võtma enda peale asendusprojektijuhi rolli ja see ei tähendaks projektile rahalist lisakoormust.

4. Risk: ürituse läbiviimise kuupäevadel võetakse linna, piirkonna või riigi tasandil vastu tervise- või muu sarnase riskiga seotud ennetus- ja piiramismeetmed. Tagajärjed ja riskijuhtimine: kui projekti üritus kohapeal on endiselt võimalik, korraldajad informeerivad osalejaid riskidest ja sellest, kuidas peab käituma. Kui kohapealne üritus ei ole võimalik, viiakse programm läbi veebis või osalisel veebis või leitakse uus kuupäev. Selleks on vajalik operatiivne projektijuhi sekkumine ning osalejate ja partnerite teavitamine. Projektijuht on valmis sellega operatiivselt tegelema ja leidma lahenduse ürituse toimumiseks.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindja ees- ja perenimi** | Yulia Rodina |
| **Isikukood** | 48604040260 |
| **Ametikoht** | MTÜ Tuleviku Meedia juhatuse liige |
| **Allkiri** | / allkirjastatud digitaalselt / |
| **Kuupäev** | 19.01.2025 |